Data: 24.02.2023

Departamenti i Burimeve Njerëzore në Agjencinë Kosovare të Privatizimit, në pajtim me dispozitat e Nenit 34 Paragrafit 12 të Ligjit 06/L-114 për Zyrtar Publik dhe Nenit 18 Paragrafi 2, pika 2.3. si dhe Nenit 20 të Rregullores (QRK) nr.16/2020 për Pranimin dhe Karrierën në Shërbimin Civil të Republikës së Kosovës, publikon këtë:

**SHPALLJE PUBLIKE**

*për një (1) ekspert të jashtëm në fushën e përzgjedhjes/ vlerësimit të burimeve njerëzore, nga organizata të specializuara apo universitetet e fushës për konkursin Specialist i Administrimit të Përgjithshëm.*

**Detyrat dhe përgjegjësitë:**

Eksperti i jashtëm do të jetë anëtar i Komisionit të Pranimit në kuadër të Agjencinë Kosovare të Privatizimit dhe do të kryej detyrat e tij, ashtu siç janë të përcaktuara në Nenin 16 të Rregullores (QRK) nr.16/2020 për Pranimin dhe Karrierën në Shërbimin Civil të Republikës së Kosovës.

**Kriteret e kërkuara:**

Aplikantët duhet të plotësojnë kriteret e mëposhtme:

* Të kenë diplomë universitare me të paktën 240 kredi (për edukimin e marrë jashtë vendit diploma duhet të jetë e nostrifikuar);
* Të kenë përvojë pune të paktën katër (4) vite në pozita të nivelit drejtues;
* Të mos kenë qenë anëtarë të organeve drejtuese të ndonjë partie politike të paktën pesë (5) vitet e fundit;
* Të kenë integritet moral dhe profesional;
* Të mos kenë qenë të dënuar penalisht për kryerjen e një vepre penale;
* Të mos jetë i punësuar në shërbimin civil, të mos jetë i larguar nga shërbimi civil si rrjedhojë e masave disiplinore dhe të mos kenë masa disiplinore në fuqi.

**Pagesa:**

Eksperti i jashtëm paguhet me një pagesë fikse në shumën prej 250 euro e cila i paguhet ekspertit në të cilën është i angazhuar në përputhje me Nenin 20 të Rregullores (QRK) nr.16/2020 për Pranimin dhe Karrierën në Shërbimin Civil të Republikës së Kosovës.

**Dokumentacioni, mënyra dhe afati i dorëzimit:**

Kandidatët duhet ti dorëzojnë edhe dokumentacionet si më poshtë:

* CV-në;
* Dëshminë e kualifikimit profesional (diplomën e fakultetit). Për edukimin e marrë jashtë vendit duhet të bashkëngjitet nostrifikimi i diplomës;
* Kopjen e letërnjoftimit;
* Dëshmi për përvojën e punës;
* Dëshminë që nuk është i dënuar për kryerjen e një vepre penale;
* Deklaratën se nuk ka qenë anëtarë i organeve drejtuese të ndonjë partie politike të paktën pesë (5) vitet e fundit;
* Deklaratën se nuk është i punësuar në shërbimin civil, se nuk është i larguar nga shërbimi civil si rrjedhojë e masave disiplinore dhe të mos ketë masa disiplinore në fuqi.

Organizatat e specializuara mund të aplikojnë përmes postës elektronike dhe dokumentet e kërkuara t’i dorëzojnë në Agjencinë hr@pak-ks.org

Për të gjithë të interesuarit ofrohen mundësi të barabarta dhe inkurajojmë organizatat e specializuara që të aplikojnë me kandidatët që i plotësojnë kriteret e shpalljes.

Shpallja mbetet e hapur nga data 24/02/2023 deri më 03/03/2023 në ora 16:00.

Për informata shtesë ose sqarime mund të kontaktoni në e-mail adresën: hr@pak-ks.org